Фламандская супольнасць

Фламандская супольнасць Бельгіі (нідэрл.: Vlaamse Gemeenschap van België, таксама: Нідэрландскамоўная супольнасць — нідэрл.: Nederlandstalige Gemeenschap) — адна з трох моўных супольнасцей Бельгіі (нароўні з французскай і нямецкамоўнай). Супольнасць мае наступныя паўнамоцтвы: адукацыя (за выключэннем прысваення вучоных ступеней), культура і моўныя пытанні, нідэрландскамоўнае тэле- і радыёвяшчанне, спорт. Да Фламандскай супольнасці адносяцца жыхары Фламандскага рэгіёна і нідэрландамоўныя жыхары Брусельскага сталічнага рэгіёна.